**Ministru kabineta noteikumu projekta “Liellopu, cūku, aitu, kazu un zirgu vaislinieku un to vaislas materiāla sertifikācijas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Saeimā ir pieņemts un 2018. gada 7. novembrī stājies spēkā likums „Dzīvnieku audzēšanas un ciltsdarba likums” (turpmāk – Likums), kurā paredzēts līdz 2019. gada 1. martam izdot Ministru kabineta noteikumus par liellopu, cūku, aitu, kazu un zirgu vaislinieku un vaislas materiāla sertifikācijas kārtību, tāpēc Zemkopības ministrija ir sagatavojusi Ministru kabineta noteikumu projektu „Liellopu, cūku, aitu, kazu un zirgu vaislinieku un to vaislas materiāla sertifikācijas kārtība” (turpmāk – noteikumu projekts). Noteikumu projekts sagatavots, lai noteiktu vienotu kārtību, kādā sertificē tīršķirnes liellopu, cūku, tostarp krustojuma cūku, aitu, kazu, zirgu vaisliniekus (turpmāk – vaislinieki) un to spermu, olšūnas un embrijus (turpmāk – vaislas materiāls) izmantošanai vaislā, un lai nodrošinātu Latvijas normatīvo aktu un Eiropas Savienības tiesību normu savstarpēju saskaņotību.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzīvnieku audzēšanas un ciltsdarba likuma 8. panta ceturtās daļas 4. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik kārtība, kādā sertificē vaisliniekus un vaislas materiālu izmantošanai vaislā, noteikta Ministru kabineta 2014. gada 22. jūlija noteikumos Nr. 420 “Liellopu, cūku, aitu, kazu un zirgu vaislinieku, to spermas, olšūnu un embriju sertifikācijas kārtība” (turpmāk – noteikumi Nr. 420). No 2018. gada 1. novembra Latvijā tiek piemērota Eiropas Parlamenta un Padomes 2016. gada 8. jūnija Regula (ES) Nr. 2016/1012 par zootehniskajiem un ģenealoģiskajiem nosacījumiem dzīvnieku audzēšanai, tīršķirnes vaislas dzīvnieku, krustojuma vaislas cūku un to reproduktīvo produktu tirdzniecībai Savienībā un ievešanai tajā, un ar ko groza Regulu (ES) Nr. 652/2014, Padomes Direktīvas 89/608/EEK un 90/425/EEK un atceļ konkrētus aktus dzīvnieku audzēšanas jomā ("Dzīvnieku audzēšanas regula") (turpmāk – regula 2016/1012). Atbilstoši regulas 2016/1012 piemērošanai sagatavotā un spēkā esošā Likuma pārejas noteikumu 2. punktam noteikumi Nr. 420 pēc 2019.gada 28.februāra zaudēs spēku, tāpēc Zemkopības ministrija ir sagatavojusi noteikumu projektu par kārtību, kādā sertificē vaislai liellopu, cūku, aitu, kazu un zirgu vaisliniekus, to spermu, olšūnas un embrijus. Noteikumu projekta mērķis ir noteikt vaislinieku un to vaislas materiāla sertifikācijas kārtību, savstarpēji saskaņojot regulas 2016/1012 un nacionālo tiesību normas. Kopā ar regulā 2016/1012 noteiktajiem sertificējamo vaislinieku un vaislas materiāla atbilstības kritērijiem noteikumu projektā iekļauti vēl papildu kritēriji, lai biedrības un organizācijas, izvērtējot vaislinieku un vaislas materiāla atbilstību izmantošanai vaislai, varētu izvēlēties tikai augstvērtīgākos dzīvniekus un to vaislas materiālu, tā nodrošinot audzēšanas programmās izvirzīto mērķu sasniegšanu.Likuma 11. panta pirmajā daļā noteikts, ka liellopu, cūku, aitu, kazu, zirgu pēcnācējus ciltsdarbam iegūst no sertificētiem vaisliniekiem un sertificēta vaislas materiāla, līdz ar to noteikumu projekts aptver visus liellopu, cūku, aitu un kazu vaisliniekus un visu šo sugu vaislas materiālu. Atbilstoši Likuma 8. panta pirmās daļas 2. punktam vaislinieku un vaislas materiālu sertificē attiecīgā šķirnes lauksaimniecības dzīvnieku audzētāju biedrība (turpmāk – biedrība) un krustojuma cūku audzētāju organizācija (turpmāk – organizācija), kas īsteno audzēšanas programmu un ir ieguvusi šķirnes lauksaimniecības dzīvnieku audzētāju biedrības vai organizācijas statusu un īsteno audzēšanas programmu atbilstoši Ministru kabineta 2018.gada 18.decembra noteikumu Nr. 796 “Šķirnes lauksaimniecības dzīvnieku audzētāju biedrības un krustojuma cūku audzētāju organizācijas atzīšanas kārtība, kā arī audzēšanas programmas apstiprināšanas kārtība” prasībām (turpmāk – noteikumi Nr. 796). Noteikumu projektā noteikta vienota informācija, kas iekļaujama sertifikātā, savukārt sertifikāta forma var tikt paredzēta attiecīgajā audzēšanas programmā. Ar sertifikātu tiek apliecināts, ka vaislinieks vai vaislas materiāls atbilst attiecīgai audzēšanas programmas parasībām un ir derīgs izmantošanai vaislai, lai sasniegtu šīs audzēšanas programmas mērķus.To biedrību vai organizāciju kompetence, kuras atzītas atbilstoši noteikumu Nr. 796 prasībām, noteikta Likuma 8.panta pirmājā, otrajā un trešajā daļā, un tās pilda visas projekta 2.2.–2.4. apakšpunktā minētās funkcijas atbilstoši šādu normatīvo aktu prasībām:* noteikumiem Nr. 796;
* Ministru kabineta 2014.gada 1. jūlija noteikumiem Nr. 361 “Liellopu, cūku, aitu, kazu un zirgu ciltsgrāmatas kārtošanas noteikumi” (pēc 2019.gada 1. marta šie noteikumi tiks aizstāti ar jauniem noteikumiem “Liellopu, cūku, aitu, kazu un zirgu ciltsgrāmatas un krustojuma cūku ciltsreģistra kārtošanas noteikumi”, kuru projekts 20.12.2018. ir izskatīts Valsts sekretāru sanāksmē);
* Ministru kabineta 2014. gada 22. jūlija noteikumiem Nr. 419 “Šķirnes lauksaimniecības dzīvnieka, tā spermas, olšūnas un embrija izcelsmes sertifikāta izsniegšanas kārtība” (pēc 2019.gada 1. marta šie noteikumi tiks aizstāti ar jauniem noteikumiem “Zootehniskā sertifikāta un izcelsmes apliecinājuma izsniegšanas kārtība”, kuru projekts 14.01.2019. iesniegts Valsts kancelejā).

Noteikumu 2.5. un 2.6. apakšpunktā minēto identitātes pārbaudi pēc DNS ģenētiskās kvalitātes nodrošina vaislinieka vai vaislas materiāla īpašnieks, ja viņš iesaistījies audzēšanas programmas realizācijā, bet 2.7. apakšpunktā minētais Dzīvnieku infekcijas slimību valsts uzraudzības plāns (turpmāk – plāns) ir Pārtikas un veterinārā dienesta (turpmāk – PVD) izstrādāts un Valsts galvenā pārtikas un veterinārā inspektora apstiprināts, attiecīgajām valsts uzraudzības programmām un normatīvajiem aktiem atbilstošs dokuments, ar kura palīdzību tiek noteikta rīcība (pasākumi) infekcijas slimību uzraudzībā, kontrolē un profilaksē. Plānā apkopoti valsts uzraudzības pasākumi dzīvnieku infekcijas slimību jomā, noteikti šo pasākumu īstenošanas nosacījumi: pasākumu būtība, saturs, dzīvnieku sugas, izpildes termiņi, atbildīgie par izpildi un apmaksas kārtība. PVD kontrolē plāna izpildi un pēc nepieciešamības ganāmpulka īpašniekam var izsniegt dokumentu, kas apliecina plānā noteikto pasākumu izpildi attiecīgā ganāmpulkā. Noteikumu projekta mērķis ir noteikt vaislinieku un to vaislas materiāla sertifikācijas kārtību, savstarpēji saskaņojot regulas 2016/1012 un nacionālo tiesību normas. Kopā ar regulā 2016/1012 noteiktajiem sertificējamo vaislinieku un vaislas materiāla atbilstības kritērijiem noteikumu projektā iekļauti vēl papildu kritēriji, lai biedrības un organizācijas, izvērtējot vaislinieku un vaislas materiāla atbilstību izmantošanai vaislai, varētu izvēlēties tikai augstvērtīgākos dzīvniekus un to vaislas materiālu, tā nodrošinot audzēšanas programmās izvirzīto mērķu sasniegšanu. Vaisliniekiem un vaislas materiālam, kam vēl nav noteikta ģenētiskā kvalitāte, sertifikāts tiek izsniegts uz pārbaudes laiku, kurā tiek noteikta ģenētiskā kvalitāte. Ģenētiskās kvalitātes perioda ilgumu nosaka katra attiecīgā biedrība vai organizācija savā dzīvnieku audzēšanas programmā, ko izstrādā attiecīgās nozares ciltsdarba speciālisti sadarbībā ar zinātniekiem. Nosakot šo periodu, tiek ņemtas vērā attiecīgo dzīvnieku sugu un arī šķirņu ģenētiski noteiktās un bioloģiskās īpatnības, piemēram, pēcnācēju skaits metienā. Tām sugām, kurām īsākā periodā iegūst vairāk pēcnācēju, var ātrāk noteikt ģenētisko kvalitāti, tāpēc pārbaudes perioda ilgums var būt īsāks, savukārt lielo sugu dzīvnieku, kuru atražošana noris lēni, ģenētiskās kvalitātes noteikšanai ir nepieciešams ilgāks laiks. Ņemot vērā šos un citus aspektus, katras attiecīgās sugas un šķirnes audzēšanas programmā tiek detalizēti izklāstīts, kādā veidā un cik ilgi tiek pārbaudīts vaislinieks. Audzēšanas programmas definīcija sniegta Likuma 1. panta pirmās daļas 2. punktā, un katra audzēšanas programma tiek izvērtēta un apstiprināta atbilstoši noteikumu Nr. 796 prasībām, tāpēc noteikumu projektā nav nepiecieciešams iekļaut norādes attiecībā uz pārbaudes laika ilgumu. Beidzoties uz pārbaudes laiku izsniegta sertifikāta derīguma termiņam, biedrība vai organizācija izvērtē pārbaudes periodā iegūto ģenētiskās kvalitētes rādītāju atbilstību audzēšanas programmā noteiktajām prasībām un pieņem lēmumu nepagarināt sertifikāta derīguma termiņu, ja ģenētiskās kvalitātes rezultāti neatbilst audzēšanas programmā noteiktajam, vai to pagarināt, ja iegūtie rezultāti atbilst audzēšanas programmas prasībām. Termiņš, uz kādu tiek pagarināts sertifikāts, ir katras biedrības vai organizācijas kompetencē atbilstoši attiecīgās dzīvnieku sugas audzēšanas programmas prasībām. Ja dzīvnieka dzīves laikā tā ģenētiskās kvalitātes rādītāji pasliktinās un iegūtie pēcnācēji nesasniedz audzēšanas programmā minētos rādītājus, biedrība vai organizācija sertifikātu anulē atbilstoši audzēšanas programmā noteiktajam. Ģenētiskās kvalitātes noteikšana ir viena no ciltsdarbā veicamo pasākumu kopuma sastāvdaļām un atbilstoši Likuma 1.panta pirmās daļas 3. punkta “a” apakšpunktā noteiktajam ir īstenojama saskaņā ar audzēšanas programmu. Ģenētiskās kvalitātes kritēriji katrai dzīvnieku sugai un šķirnei, kurai tiek izstrādāta audzēšanas programma, ir atšķirīgi un raksturīgi tikai konkrētajai sugai un šķirnei, tāpēc ģenētiskās kvalitātes rādītāju noteikšana un to izvērtēšana dzīvnieka dzīves laikā ir biedrības vai organizācijas kompetencē un izvērsta apraksta veidā iekļaujama iekļaujama attiecīgās biedrības vai organizācijas izstrādāta audzēšanas programmā, kuras definīcija sniegta Likuma 1.panta pirmās daļas 2.punktā un tiek izvērtēta un apstiprināta atbilstoši noteikumu Nr. 796 prasībām. Lai vaislinieku un vaislas materiāla īpašniekiem mazinātu administratīvo slogu, noteikumu projektā iekļauta tiesību norma, kas paredz, ka dokumenti, kas apliecina vaislinieku un vaislas materiāla atbilstību izvirzītajiem kritērijiem, nav jāuzrāda papīra formā, ja tie ir biedrības vai organizācijas rīcībā un apskatāmi Lauksaimniecības datu centra (turpmāk – LDC) datubāzē vai pašas biedrības vai organizācijas uzturētā datubāzē.Lai pārliecinātos par liellopu, zirgu un aitu vaislinieku, kā arī par to liellopu, zirgu, aitu un kazu vaislinieku atbilstību sertificēšanas kritērijiem, no kuriem iegūst vaislas materiālu, to izcelsmi nepieciešams apstiprināt ar DNS ģenētiskās identitātes testu rezultātiem. DNS ģenētiskās identitātes pārbaudes nodrošina vaislinieka vai vaislas materiāla īpašnieks. Tādējādi noteikumu projekts paredz, ka informācija, ko iegūst laboratorijā par DNS ģenētiskās identitātes testu rezultātiem, iesniedzama LDC datubāzē, tā atvieglojot administratīvo slogu lauksaimniekiem, kas DNS ģenētiskās identitātes testu veic Latvijas laboratorijā. Uzkrātos izcelsmes datus varēs izmantot gan lauksaimnieki, gan biedrības un organizācijas. Pieslēgšanos LDC datubāzei nodrošina Valsts reģionālās attīstības aģentūras pārziņā esošs valsts informācijas sistēmu savietotāja koplietošanas autentifikācijas modulis. Savietotājs ir risinājumu kopums, kas nodrošina ērtu iespēju apmainīties ar informāciju starp dažādām sistēmām standartizētā veidā. Vairāk informācijas par valsts informācijas sistēmu savietotāju atrodams Valsts reģionālās attīstības aģentūras vietnē <http://www.vraa.gov.lv/lv/epakalpojumi/viss/>.Biedrība vai organizācija apstrādā personas datus (vārds, uzvārds, personas kods, juridiskās personas nosaukums, reģistrācijas numurs, adrese), lai identificētu personu un pārliecinātos, vai tās īpašumā ir attiecīgais vaislinieks vai vaislas materiāls, kuru nepieciešams nodrošināt ar vaislinieka vai vaislas materiāla izmantošanas sertifikātu. Vaislinieka un vaislas materiāla identifikācijas numurs, ciltsgrāmatas vai ciltsreģistra numurs nepieciešams, lai to identificētu un pēc datubāzēs pieejamās informācijas pārliecinātos, ka attiecīgais vaislinieks vai vaislas materiāls atbilst ciltsdarbu reglamentējošo normatīvo aktu prasībām. Iepriekšminētie dati nepieciešami, lai personai, kas to pieprasa, biedrība vai organizācija var izsniegt korektu vaislinieka vai vaislas materiāla izmantošanas sertifikātu, kas apliecina konkrēta vaislinieka vai vaislas materiāla piederību konkrētam īpašniekam, tā atbilstību izmantošanai vaislai ciltsdarbā, kā arī lai norādītu konkrētu ganāmpulka numuru, kurā atļauts izmantot šo vaislinieku vai vaislas materiālu, un saglabātu noteikumu projekta 6. un 7. punktā minētos dokumentus atbilstoši ciltsdarbu regulējošo normatīvo aktu prasībām. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 10 šķirnes lauksaimniecības dzīvnieku audzētāju biedrības, kas darbojas liellopu, cūku, aitu, kazu un zirgu ciltsdarba jomā, un tās saimniecības, kas īstenos audzēšanas programmas. Precīzs personu skaits nav zināms, jo šāda informācija netiek apkopota. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, ne arī veicamās darbības. |
| 3. | Administratīvo izmaksu monetārs novērtējums | Projektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu. |
| 4.  | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts aizstās pašlaik spēkā esošos noteikumus Nr. 420. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula 2016/1012 |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula 2016/1012 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2016/1012 21. un 24. pants | Noteikumu projekta 2. punkts | Ieviests pilnībā. | Neparedz stingrākas prasības. |
| Regulas 2016/1012 22. pants | Noteikumu projekta 2.6. apakšpunkts | Ieviests pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projekts neparedz regulas 2016/1012 21.panta 6.punktā un 24. panta 4. punktā pieļauto atkāpi, jo Latvijā vaislas materiālu savāc, sagatavo un uzglabā tikai tādi komersanti, kas atbilst regulas 2016/1012 21.panta 5.punktā un 24. panta 3. punktā noteiktajam. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana.Sanāksme ar šķirnes lauksaimniecības dzīvnieku audzētāju biedrību pārstāvju dalību, noteikumu projekta elektroniska saskaņošana ar minētajām biedrībām, Lauksaimnieku organizāciju sadarbības padomi un Zemnieku saeimu. |
| 2. | Sabiedrības līdzdalība projekta izstrādē | Informācija par noteikumu projektu tika ievietota tīmekļvietnē [www.zm.gov.lv](http://www.zm.gov.lv). Sanāksme (22.11.2018.) ar šķirnes lauksaimniecības dzīvnieku audzētāju biedrību dalību, noteikumu projekta elektroniska saskaņošana ar minētajām biedrībām, Lauksaimnieku organizāciju sadarbības padomi un Zemnieku saeimu.  |
| 3. | Sabiedrības līdzdalības rezultāti | Izteiktie iebildumi un priekšlikumi ir izvērtēti un ņemti vērā. Šķirnes lauksaimniecības dzīvnieku audzētāju biedrības atbalsta noteikumu projekta tālāku virzību. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauksaimniecības datu centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projekta izpilde neietekmēs institūcijām pieejamos cilvēkresursus.  |
| 3. | Cita informācija | Nav. |

Zemkopības ministrs Jānis Dūklavs

Želtkovska 67027039

anna.zeltkovska@zm.gov.lv